2. számú melléklet

Köztársasági Ösztöndíj közéleti, sport és egyéb tevékenység pontrendszere

(Összeállította a HÖK)

Maximum 50 pont kerülhet kiosztásra. Minden közéleti tevékenységről igazolást kérünk, ennek hiányában nem áll módunkban pontot adni. Prioritás, hogy a végzett közéleti tevékenység elsősorban a Természettudományi Kar hallgatóit szolgálja, illetve a karitatív szervezetekben végzett önkéntességet is értékeljük. Sport- és egyéb jellegű (szervezés, előadás) tevékenységet is van lehetőségünk elbírálni megfelelő igazolás mellett.

Jellemző közéleti tevékenységek

* az ELTE TTK HÖK-ben vagy más hallgatói közéleti szervezetben (Mafihe, Ebihal, Földrajzos Klub, Környezettudományi Klub) végzett munka: maximum 35 pont
* tisztségviselő(legmagasabb tisztségért jár csak pont) 5-25 pont
* képviselő(maximum 2 választási ciklus) 2pont/ciklus
* mentor/külügyi mentor(maximum 2 mentorság) 2 pont/mentorság
* delegált (tisztségen túlmutató) 2-5 pont
* korrepetálás (Maszat, KékO, Fóka, Rubisco) maximum 10 pont
* egyetem népszerűsítés (Nyílt Nap, Educatio Kiállítás, ELTEfeszt) maximum 10 pont
* egyéb közéleti tevékenység maximum 20 pont

pl. mesterszakos felvételi bizottsági delegált, Magyar Vöröskereszt önkéntes, aktív szakterületi csoport tag, aktív tanulmányi csoport tag, TTK Hallgatói Alapítvány önkéntes, Küldöttgyűlés póttag, gólyatábor (fő)szervező, stb.

Az ELTE TTK HÖK-ben végzett tevékenységeken túlmenően a korrepetálásokról (a koordinátor mellett), az említett népszerűsítő rendezvényeken való részvételről, a mesterszakos felvételi bizottsági delegáltságról igazolást a TTK HÖK elnöke állít ki a hallgatók részére, amennyiben a kérést eljuttatják számára elektronikusan az elnok@ttkhok.elte.hu címre. A levél tartalmazza az igazolni kívánt tevékenyégen túlmenően a hallgató Neptun azonosítóját, illetve tárgyként „közéleti igazolás” szerepeljen.